**NÁRODNÁ   RADA   SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VII. volebné obdobie**

Číslo: CRD-94/2019

### 

### 1255a

### 

### S p o l o č n á    s p r á v a

**výborov Národnej rady Slovenskej republiky o prerokovaní vládneho návrhu zákona o informačných technológiách vo verejnej správe a o zmene a doplnení niektorých zákonov** (tlač 1255) vo výboroch Národnej rady Slovenskej republiky **v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona o informačných technológiách vo verejnej správe a o zmene a doplnení niektorých zákonov** (tlač 1255) podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

            Národná rada Slovenskej republiky uznesením č. 1582 z 29. januára 2019 pridelila **vládny návrh zákona o informačných technológiách vo verejnej správe a o zmene a doplnení niektorých zákonov** (tlač 1255) na prerokovanie týmto výborom:

**Ústavnoprávnemu výboru Národnej rady Slovenskej republiky**

**a**

**Výboru Národnej rady Slovenskej republiky pre verejnú správu a regionálny rozvoj;**

            Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

            Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa   § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

            Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny   výbor** **Národnej rady Slovenskej republiky**  uznesením č. 572  z 19. marca 2019 s  návrhom  zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

K vládnemu návrhu zákona o informačných technológiách vo verejnej správe a o zmene a doplnení niektorých zákonov (tlač 1255) – druhé čítanie bola zvolaná 56. schôdza **Výboru** Národnej rady Slovenskej republiky pre **verejnú správu a regionálny rozvoj** na 21. marca 2019.

**Výbor** Národnej rady Slovenskej republiky pre **verejnú správu a regionálny rozvoj** o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z13 členov výboru bolo prítomných 5 členov.

**IV.**

            Z uznesení výborov Národnej rady Slovenskej republiky uvedených pod bodom III. tejto  správy vyplývajú  tieto  pozmeňujúce a doplňujúce návrhy:

1. V čl. I  § 3 písm. s) sa slová „najmä internete“ nahrádzajú slovami „najmä na internete“.

Ide o gramatickú úpravu.

Ústavnoprávny výbor NR SR

**Gestorský výbor odporúča schváliť.**

1. V čl. I  § 14 ods. 3 sa za slová „ v súčinnosti“ vkladajú slová „s nimi“.

Ide o legislatívno-technickú úpravu, ktorou precizuje navrhované ustanovenie.

Ústavnoprávny výbor NR SR

**Gestorský výbor odporúča schváliť.**

1. V čl. I  § 17 ods. 2 písm. c) sa slová „a rozsahu“ nahrádzajú slovami „a v rozsahu“.

Ide o gramatickú úpravu.

Ústavnoprávny výbor NR SR

**Gestorský výbor odporúča schváliť.**

1. V čl. I  § 21 ods. 2 písm. b) sa slovo „zabezpečiť“ nahrádza slovom „zabezpečí“ a slovo „zaviazať“ sa nahrádza slovom „zaviaže“.

Ide o legislatívno-technickú úpravu.

Ústavnoprávny výbor NR SR

**Gestorský výbor odporúča schváliť.**

1. V čl. I  § 23 ods. 3 písm. f) sa za slovo „nahlasovanie“ vkladajú slová „kybernetických bezpečnostných incidentov“.

Ide o legislatívno-technickú úpravu, ktorou precizuje navrhované ustanovenie.

Ústavnoprávny výbor NR SR

**Gestorský výbor odporúča schváliť.**

1. V čl. I  § 25 ods. 2 sa slová „sa vydáva“ nahrádzajú slovami „je vydaný“.

Ide o legislatívno-technickú úpravu, ktorou precizuje navrhované ustanovenie.

Ústavnoprávny výbor NR SR

**Gestorský výbor odporúča schváliť.**

1. V čl. I  § 28 ods. 2 prvej vete sa slová „je to odôvodnené“ nahrádzajú slovami „je to dôvodné“.

Ide o legislatívno-technickú úpravu, ktorou sa upravuje formulácia navrhovaného ustanovenia, za účelom zvýšenia zrozumiteľnosti textu a doplnenia zaužívanej právnej terminológie.

1. V čl. I  § 29 ods. 1 písm. d) sa za slovo „125“ vkladá slovo „eur“.

Ide o legislatívno-technickú úpravu.

Ústavnoprávny výbor NR SR

**Gestorský výbor odporúča schváliť.**

1. V čl. I  § 35 prvom bode sa za slovami „273/2015 Z. z.“ spojka „a“ nahrádza čiarkou, za slovami „238/2017 Z. z.“ sa vypúšťa čiarka a na konci sa pripájajú tieto slová: „a čl. II zákona č. 313/2018 Z. z.,“.

Ide o legislatívno-technickú úpravu, ktorou sa do zrušovacieho ustanovenia dopĺňa chýbajúca novela zákona.

Ústavnoprávny výbor NR SR

**Gestorský výbor odporúča schváliť.**

**K čl. II**

1. V čl. II 1. bod § 6b sa slová „použijú ustanovenia osobitného predpisu“ nahrádzajú slovami „vzťahuje osobitný predpis“.

Ide o legislatívno-technickú úpravu, v súlade s čl. 7 Legislatívno-technických pokynov.

Ústavnoprávny výbor NR SR

**Gestorský výbor odporúča schváliť.**

1. V čl. II 1. bod  § 6e ods. 1 písm. b) sa za slovo „500“ vkladá slovo „eur“a v písmene c) sa za slovo „125“ vkladá slovo „eur“.

Ide o legislatívno-technickú úpravu, ktorou precizuje navrhované ustanovenie.

Ústavnoprávny výbor NR SR

**Gestorský výbor odporúča schváliť.**

1. V čl. II 1. bod § 6e ods. 6 sa slová „správny poriadok“ nahrádzajú slovami „všeobecný predpis o správnom konaní5h)“.

Poznámka pod čiarou k odkazu 5h znie:

„5h) Zákon č. 71/1967 Zb. o správnom konaní (správny poriadok) v znení neskorších predpisov.“.

Ide o legislatívno-technickú úpravu, ktorou sa upravuje znenie odkazu na všeobecný predpis. Vzhľadom na to, že v súčasnom znení zákona sa odkaz na uvedený všeobecný predpis už nachádza, avšak až v následných ustanoveniach, navrhuje sa vloženie novej poznámky pod čiarou, tak aby bolo zachované ich správne poradie.

Ústavnoprávny výbor NR SR

**Gestorský výbor odporúča schváliť.**

1. V čl. II sa za 1. bod vkladá nový 2. bod, ktorý znie:

„2.V§ 9 sa nad slovom „konaní“ doterajší odkaz „7a)“ nahrádza odkazom „5h)“ a na konci sa bodka nahrádza čiarkou a pripájajú sa tieto slová: „ak tento zákon neustanovuje inak.“.

Poznámka pod čiarou k odkazu 7a sa vypúšťa.“

Ostatné body sa primerane prečíslujú.

Ide o legislatívno-technickú úpravu. Vzhľadom na navrhované doplnenie vnútorného odkazu na všeobecný predpis o správnom konaní (do čl. II 1. bod § 6e ods. 6) sa primerane tomu mení súčasné označenie odkazu na poznámku pod čiarou 7a (§ 9 súčasného znenia zákona), nakoľko predmetný odkaz odkazuje na rovnakú právnu úpravu. Zároveň sa precizuje ustanovenie § 9, vzhľadom na vloženie novej úpravy v čl. II 1. bod § 6e ods. 6 predkladaného návrhu zákona, ktorou sa navrhuje použitie Správneho poriadku.

Ústavnoprávny výbor NR SR

**Gestorský výbor odporúča schváliť.**

**K čl. IV**

1. V čl. IV 2. bod sa v úvodnej vete slová „§ 113ag“ nahrádzajú slovami „§ 113ah“ a v úvodnej vete a v texte ustanovenia sa slová „§ 113ah“ nahrádzajú slovami „§ 113ai“.

Ide o legislatívno-technickú úpravu, ktorou sa mení označenie prechodného ustanovenia, nakoľko zákon č. 131/2002 Z. z. už § 113ah obsahuje (doplnený zákonom č. 270/2018 Z.z.).

Ústavnoprávny výbor NR SR

**Gestorský výbor odporúča schváliť.**

**V.**

            Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o  bodoch  1 až 14 s  odporúčaním gestorského výboru **schváliť**.

**VI.**

            Gestorský   výbor  na  základe  stanovísk  výborov k**vládnemu návrhu zákona o informačných technológiách vo verejnej správe a o zmene a doplnení niektorých zákonov** (tlač 1255) odporúča Národnej rade Slovenskej republiky predmetný návrh  zákona **schváliť** v znení schválených  pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní **vládneho návrhu zákona o informačných technológiách vo verejnej správe a o zmene a doplnení niektorých zákonov** (tlač 1255a)bolaschválená uznesením gestorského výboru **č. 208 z 26. marca 2019.**

Týmto uznesením výbor zároveň poveril spoločného spravodajcu **Tibora Glendu,** aby na schôdzi Národnej rady Slovenskej republiky pri rokovaní o predmetnom  návrhu  zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Boris  K o l l á r, v.r.**

predseda

Výboru NR SR pre verejnú správu a regionálny rozvoj

V Bratislave 26. marca 2019